
      PARLAMENTUL  ROMÂNIEI
     CAMERA DEPUTAŢILOR

	Comisia pentru buget, finanţe şi bănci

              Nr. 4c-2/906

	Comisia pentru muncă şi protecţie socială
       Nr. 4c-7/1022



                                                                                                     Nr. PL-x  325
                                                                            


Bucureşti, 8.11.2017                                                                                                                     
BIROULUI  PERMANENT

AL

CAMEREI  DEPUTAŢILOR


   Vă înaintăm, alăturat, RAPORTUL COMUN asupra propunerii legislative privind modificarea alineatului (4) al articolului 1 din Ordonanţa de Urgenţă nr. 2 din 6 ianuarie 2017 privind unele măsuri fiscal-bugetare, trimisă Comisiei pentru buget, finanţe şi bănci şi Comisiei pentru muncă şi protecţie socială cu adresa nr. PL-x 325 din 3 octombrie 2017, Camera Deputaţilor fiind Cameră decizională. 
     În raport cu obiectul şi conţinutul reglementării, proiectul de lege face parte din categoria legilor ordinare.
              
 PREŞEDINTE,                                            PREŞEDINTE,

              
Viorel ŞTEFAN                             
       Adrian SOLOMON

    RAPORT COMUN
asupra propunerii legislative privind modificarea alineatului (4) al articolului 1 din Ordonanţa de Urgenţă nr. 2 din 6 ianuarie 2017 privind unele măsuri fiscal-bugetare


În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci şi Comisia pentru muncă şi protecţie socială au fost sesizate, spre dezbatere pe fond, cu propunerea legislativă privind modificarea alineatului (4) al articolului 1 din Ordonanţa de Urgenţă nr. 2 din 6 ianuarie 2017 privind unele măsuri fiscal-bugetare, trimisă cu adresa nr. PL-x 325 din 3 octombrie 2017.


Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a respins propunerea legislativă în şedinţa din 26 septembrie 2017.


La întocmirea prezentului raport comun, Comisia pentru buget, finanţe şi bănci şi Comisia pentru muncă şi protecţie sociale au avut în vedere:


- avizul negativ al Consiliului Legislativ (nr. 380/24.05.2017)



- avizul favorabil al Consiliului Economic şi Social (nr.2385/10.05.2017)



- avizul negativ al Comisiei pentru drepturile omului, culte şi problemele minorităţilor naţionale (nr.4c-5/407/12.10.2017).


Propunerea legislativă supusă dezbaterii are ca obiect de reglementare majorarea cu 50% a cuantumului brut al salariilor de bază, care să se acorde începând cu data de 1 februarie 2017, pentru întreg personalul din cadrul instituţiilor publice de spectacole sau concerte, indiferent de subordonarea acestora.


În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat propunerea legislativ[ în şedinţe separate.


Membrii Comisiei pentru muncă şi protecţie socială au examinat propunerea legislativă menţionată mai sus şi documentele care o însoţesc în şedinţa din 24 octombrie 2017. La lucrările comisiei au fost prezenţi 17 deputaţi din totalul de 22 membri.

Raportul Comisiei a fost adoptat cu unanimitate de voturi.


Membrii Comisiei pentru buget, finanţe şi bănci au examinat propunerea legislativă menţionată mai sus în şedinţa din 7 noiembrie 2017. La lucrările comisiei au fost prezenţi 23 deputaţi din totalul de 25 de membri.
Raportul Comisiei a fost adoptat cu unanimitate de voturi.



La dezbaterea acestei propuneri legislative au participat, în calitate de invitaţi, reprezentanţi ai Minsterului Muncii şi Justiţiei Sociale şi ai Ministerului Finanţelor Publice.


În urma examinării propunerii legislative şi a opiniilor exprimate, membrii celor două Comisii prezenţi la lucrări au hotărât, cu unanimitate de voturi, să supună spre dezbaterea plenului Camerei Deputaţilor respingerea propunerii legislative privind modificarea alineatului (4) al articolului 1 din Ordonanţa de Urgenţă nr. 2 din 6 ianuarie 2017 privind unele măsuri fiscal-bugetare, deoarece aceasta a rămas fără obiect, actul normativ preconizat a fi modificat fiind abrogat prin Legea nr.153/2017 privind salarizarea personalului plătit din fonduri publice.


În raport cu obiectul şi conţinutul său, propunerea legislativă face parte din categoria legilor ordinare. 
              
 PREŞEDINTE,                                           PREŞEDINTE, 

                 Viorel ŞTEFAN                                      Adrian SOLOMON

         

 SECRETAR,

                         SECRETAR, 


              Marilen-Gabriel PIRTEA


           Violeta RĂDUŢ 
Intocmit,

Şef serviciu : Giorgiana Ene







Consilier parlamentar : Florentina Rădoi




        Consilier parlamentar: Lidia Vlădescu

